Claus J. Raidl

Claus J. Raidl (1942–2024) var en østerriksk økonom som var styreformann i Østerrikes nasjonalbank fra 1. september 2008, da han overtok etter Herbert Schimetschek.OeNB – Årsrapport 2008 Han hadde ikke stillingen som sentralbanksjef, denne stillingen har Ewald Nowotny hatt siden 2008.

 Utdanning og yrkeserfaring 
Raidl tok en mastergrad innen handel i 1966, og en doktorgrad i sosialøkonomi i 1971.

Han arbeidet i flere østerrikske banker og industriforetak. Fra 1970 til 1971 jobbet han ved Institut für angewandte Sozial- und Wirtschaftsforschung, før han gikk over til å jobbe for en bank, samtidig som han var rådgiver for OECD, fram til 1974. Etter dette jobbet han for Österreichische Volksfürsorge Allgemeine Versicherung fram til 1981. Etter noen år med styreverv i Wiener Holding og Österreichische Industrieverwaltungs ble han i 1986 styrenestleder og viseadministrerende direktør i Voest-Alpine, deretter de samme posisjonene i Voest-Alpine Stahl. Han var deretter medlem av hovedstyret i Austrian Industries, styreleder og administrerende direktør i Böhler-Uddeholm fra 1991 til 2010 og medlem av hovedstyret i Voestalpine.

1. september 2008 overtok han som sentralbanksjef for Østerrikes nasjonalbank.

Han var gift og fikk tre barn.

 Referanser 

 Eksterne lenker 

 Presentasjon på sentralbankens hjemmeside 
 Presentasjon på sentralbankens hjemmeside 

Kategori:Bankfolk
Kategori:Østerrikske økonomer
Kategori:Personer fra Bezirk Bruck-Mürzzuschlag